Συντεταγμένες: 41°0′15″N 23°37′48″E﻿ / ﻿41.00417°N 23.63000°E﻿ / 41.00417; 23.63000

Το **Ψυχικό** είναι πεδινό χωριό της Περιφερειακής Ενότητας Σερρών με υψόμετρο 20 μέτρα.

Κοινότητα
---------

Η **κοινότητα Ψυχικού** συστάθηκε το 1927, ενώ μέχρι τότε ήταν μέρος της κοινότητας Χρυσού. Περιλάμβανε για ένα διάστημα στα όρια της και τον οικισμό του Κάτω Ψυχικού, ο οποίος καταργήθηκε το 1961. Διατηρήθηκε αμετάβλητη μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον δήμο Στρυμόνα. Με το σχέδιο Καλλικράτης ενσωματώθηκε ως Τοπική Κοινότητα Ψυχικού στη Δημοτική Ενότητα Στρυμώνα του Δήμου Εμμανουήλ Παππά και σύμφωνα με την απογραφή 2011 έχει πληθυσμό 866 κάτοικους.

Γεωγραφία - Ιστορία
-------------------

Το Ψυχικό βρίσκεται στα νοτιοανατολικά της πόλης των Σερρών σε απόσταση 15 χλμ. ανάμεσα στα χωριά Νέος Σκοπός, Βαλτοτόπι, Μεσοκώμη και επάνω στην επαρχιακή οδό Σερρών - Αμφίπολης. Το παλιό όνομα, επί τουρκοκρατίας, ήταν **Βερτσιάνι** ή **Βερτζιανή** ή **Βεργιανή** και μετονομάστηκε σε Ψυχικό με το ΦΕΚ 7/1927. Μετά τη Μικρασιατική Καταστροφή στο χωριό εγκαταστάθηκαν Έλληνες πρόσφυγες από τους Αγινάτους που βρισκόταν στην περιοχή της Απολλωνιάδας στην περιφέρεια της Προύσας, βορειοδυτικά του Μιχαλητσίου.

Σε κόντινή απόσταση βρισκεται ο ποταμός Στρυμόνας. Σε κοντινή απόσταση υπήρχε μία μεγάλη έκταση με λιμνάζοντα νερά που ήταν εστία μικροβίων και κουνουπιών, υπέυθυνα για ασθένειες όπως η ελονοσία. Οι άνθρωποι αυτοί είχαν έντονο θρησκευτικό συναίσθημα, και από τις πρώτες μέρες τις εγκατάστασης τους έχτισαν στο κέντρο του χωριού. Για να διατηρήσουν τη μνήμη της χαμένης τους πατρίδας, αφιέρωσαν τον ναό στον Άγιο Ιωάννη το Θεολόγο, στον ίδιο άγιο που ήταν αφιερωμένος και ο ναός στη Μ. Ασία.

Ασχολίες και οικονομική δραστηριότητα
-------------------------------------

Ασχολήθηκαν με τη γεωργία, την κτηνοτροφία και το ψάρεμα ενώ έδειχναν μεγάλη αλληλεγγύη ο ένας στον άλλο. Έτσι οικογένειες βοηθούσαν η μία την άλλη στις καλλιέργειες ή οι ίδιοι ήταν πρόθυμοι να συνείσφέρουν οικονομικά όταν κάποιος έπρεπε να αντιμετωπίσει κάποια δυσκολία. Στη δεκαετία του 60, πολλοί κάτοικοι μετανάστευσαν στο εξωτερικό για δουλειά ενώ όσοι έμειναν πίσω απέκτησαν οικονομική άνεση. Κύριες πηγές εσόδων το σιτάρι, το βαμβάκι και ο καπνός. Στη δεκαετία του 80 λειτουργούσε 6 θέσιο δημοτικό σχολείο και κινηματογράφος.

Τα πανηγύρια και η πάλη
-----------------------

Οι μεγάλες γιορτές όπως τα Χριστούγεννα, το Πάσχα, της Αναλήψης και η Πεντηκοστή γιορτάζονταν με ευλάβεια. Κατά τη διάρκεια των γιορτών διοργανώνονταν αγώνες όπως η ιππασία, το πήδημα εις μήκος και το τρέξιμο. Ο πιο σημαντικός όμως αγώνας ήταν η πάλη, ένα άθλημα στο οποίο οι παλαιστές άλειφαν το σώμα τους με λάδι για να μπορούν να ξεφύγουν από τον αντίπαλο. Οι αγώνες γινόταν σε ειδικό χώρο με πρασινάδα και δέντρα, παρουσία όλου του χωριού. Οι νικητές έπαιρναν δώρα αξίας όπως έναν ταύρο, ένα μοσχάρι, ένα πρόβατο, ένα αρνί ή κάποιο χρηματικό ποσό. Οι αθλητές ασκούνταν καθημερινά με αποτέλεσμα το Ψυχικό Σερρών να γίνει ένα πραγματικό φυτώριο πρωτοπαλαιστών.

Αρχαιότητες
-----------

Στη θέση του σημερινού Ψυχικού υπήρχε, όπως μαρτυρεί η επιφανειακή κεραμική, αρχαίος οικισμός που παρουσιάζει συνεχή ζωή από την εποχή του Χαλκού ως τα βυζαντινά χρόνια.

Προσωπικότητες
--------------

Γεννήθηκαν στο Ψυχικό
* Ιορδάνης Ηλιούδης, Έλληνας αθλητής

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 287, τομ. 35.
2. ↑
3. ↑   Αρχειοθετήθηκε 2011-05-15 στο Wayback Machine. Υπουργείο Εσωτερικών, πρόγραμμα Καποδίστριας] Σύσταση Δήμων και Κοινοτήτων του νομού Σερρών
4. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10529 (σελ. 55 του pdf)
5. ↑  «Οδηγικές χιλιομετρικές αποστάσεις μεταξύ πόλεων, χωριών - apostaseis.gr». *www.apostaseis.gr*. Ανακτήθηκε στις 20 Νοεμβρίου 2017.
6. ↑  «Πανδέκτης: Vergiani -- Psychiko». *pandektis.ekt.gr*. Ανακτήθηκε στις 6 Δεκεμβρίου 2017.
7. ↑  Σταματόπουλος, Δημήτριος (8 Οκτωβρίου 2001). «Απελαδάτοι». *Εγκυκλοπαίδεια Μείζονος Ελληνισμού - Μικρά Ασία*. Ίδρυμα Μείζονος Ελληνισμού. Ανακτήθηκε στις 6 Δεκεμβρίου 2017.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Ιουνίου 2018. Ανακτήθηκε στις 17 Οκτωβρίου 2022.  Δ. Κ. Σαμσάρης, *Ιστορία των Σερρών κατά την αρχαία και ρωμαϊκή εποχή*, Θεσσαλονίκη 1999, σ. 157.

Πηγές
-----

* Δημήτρης Καλπακίδης, Τα εννία Πιστικοχώρια της Μ. Ασίας, Ιστορία και κοινωνική ζωή, Εκδόσεις Μαίανδρος, Θεσσαλονίκη 1987

Εξωτερικοί σύνδεσμοι
--------------------

* Ψυχικό Σερρών από το www.youtube.com
* Ο ναός του Ιωάννη του Θεολόγου, στο Ψυχικό Σερρών

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Εμμανουήλ Παππά |
| --- |
|  |
| Δημοτική ενότητα Εμμανουήλ Παππά | 
* Άγιο Πνεύμα
* Δαφνούδι
* Εμμανουήλ Παπάς
* Μέταλλα
* Νέο Σούλι
* Πεντάπολη
* Συκέα
* Τούμπα
* Χρυσό
 |
|  |
| Δημοτική ενότητα Στρυμώνα | 
* Βαλτοτόπι
* Μεσοκώμη
* Μονόβρυση
* Νέος Σκοπός
* Νεοχώρι
* Παραλίμνιο
* Πεθελινός
* Ψυχικό
 |
|  |
| Ιστορικοί οικισμοί | 
* Δράνοβο
* Ζελή
* Μούκλιανη
* Ορτά-Μαχαλά
* Ράχοβα
* Σύρος-Μαχαλά
* Φουρνούδια
 |
|  |
| 
* Έδρα: Χρυσό
* Ιστότοπος: edemocracy-empapas.gr
 |

 |